Luettelo Suomessa järjestettävistä coneista

Tämä on **luettelo Suomessa järjestettävistä [[Convention|coneista]]**.

Suomalaisten conien juuret juontavat vuoteen 1982. Ensimmäinen valtakunnallinen scifi- ja fantasiatapahtuma Finncon järjestettiin vuonna 1986 Helsingissä. Finnconin oheen järjestettiin vuonna 1999 Turussa anime- ja mangaharrastajien tapahtuma Animecon, Suomen ensimmäinen puhtaasti japanilaiseen populaarikulttuuriin keskittyvä harrastajatapahtuma.

Suomalaisten conien erikoispiirre on niiden pohjautuminen vapaaehtoisuuteen. Usein tapahtuman taustalla toimii rekisteröity yhdistys ja ne järjestetään "harrastajalta harrastajalle" -periaatteella. Vuosien aikana tapahtumien lippuhinnat ovat nouseet pelkästä narikkamaksusta useisiin kymmeniin euroihin, mutta edelleen järjestetään myös täysin ilmaisia tapahtumia.

Iso osa suomalaisista coneista on vakiintunut harrastajien keskuuteen, mutta tapahtumia on myös lopettanut. Erityisesti covid-19 pandemian jälkeen seurannut animen ja mangan suuri suosio on synnyttänyt uusia coneja Suomeen, mutta osa niistä jää kertaluonteisiksi. Usein tällaisten tapahtumien taustalla on kaupunkien nuorisopalvelut.

## Nykyään järjestettävät conit

### Akakabutocon
Akakabutocon on Harrastusseura Revontulen järjestämä eläintarinatapahtuma Helsingissä.

### Alfacon
Alfacon, vanhalta nimeltään α-con, on Suomen pöytäroolipeliaktiiveille suunnattu tapahtuma, jossa skeneaktiivit voivat verkostoitua, pelinjohtajat jakaa ideoitaan ja roolipeliteoreetikot hioa ajatuksiaan. Alfaconia järjestetään Otavan Opistolla Mikkelissä ja se on  Suomen roolipeliseura ry:n projekti.

### Archipelacon
Archipelacon on pohjoismaalainen scifi- ja fantasiatapahtuma, joka järjestettiin vuonna 2015 ensimmäistä kertaa. Nelipäiväinen (25.–28.6.2015) tapahtuma pidettiin Ahvenanmaalla Maarianhaminassa, konferenssikeskus Alandicassa. Conin järjestäjät ovat aikaisemmin pitäneet pienempää scificonia, Åconian. Seuraava Archipelacon on vuonna 2025.

### Assembly
Assembly on Suomen suurin ja vanhin videopelitapahtuma, jota on järjestetty vuodesta 1992. Nykyään se pidetään Helsingin Messukeskuksessa kahdesti vuodessa, Assembly Summer kesällä, ja Assembly Winter talvella.

### Chibicon
Chibicon on ympäri Suomea kiertävä tapahtuma, joka keskittyy animeen, mangaan, cosplayhin ja japanilaiseen pop-kulttuuriin. Chibicon on järjestetty Kuopiossa, Oulussa, Helsingissä ja Espoossa. Eniten tapahtumia on järjestetty Kuopiossa ja Oulussa. Oulun Chibiconin teema vuonna 2015 oli Hopeanuoli, 2016 Pokémon, 2017 kauhu ja 2018 kawaii. Kuopion teemana on ollut J-Pop, Helsingin shounen-sarjat ja Espoossa pelit. Vuonna 2019 Chibicon järjestettiin Tahkolla, Kuopiossa ja Oulussa ja 2020 Kuopiossa ja Oulussa. Muutaman vuoden tauon jälkeen Chibicon järjestettiin 2024 ja 2025 Jyväskylässä. Mini-Chibiconit ovat pääsymaksuttomia ja tavallisissa Chibiconeissa on pääsymaksu. Tällä hetkellä Suomen ainut kaupallinen con. 

### Chingucon
Entinen K-Con Suomi. Chingucon järjestetään ensimmäisen kerran 17.10.2026 Hämeenlinnassa ja se keskittyy ainoastaan korealaiseen populaarikulttuuriin. 

### Cosmocon
Cosmocon on science fiction- ja avaruusaiheinen tapahtuma Seinäjoella. Ensimmäinen Cosmocon järjestettiin Kalevan Navetalla 2024, tämän jälkeen tilat siirtyivät Frami F:lle (Seinäjoen amk).

### Cosvision
Cosvision on viikonlopun kestävä, pääsymaksullinen, lähinnä pelkästään cosplayhin painottunut tapahtuma Hämeenlinnassa. Tapahtuma vuonna 2016 pidettiin Hämeenlinnan Verkatehtaalla. Cosvision mainosti itseään Suomen suurimpana cosplay-tapahtumana, jossa luonnollisesti järjestetiin myös cosplay-kisat. Cosvision ei ole vuoden 2016 tapahtuman jälkeen järjestänyt omia tapahtumia, vaan ovat toimineet yhteistyökumppaneina muiden tapahtumien cosplay ohjelman ja kilpailujen järjestäjinä. 

### Daiocon
Daiocon on Sipoossa Nikkilän nuorisotalo Nuorkassa ja Sipoon pääkirjastossa järjestettävä con-tapahtuma. Tapahtuma järjestetään ensimmäisen kerran 9.5.2026. 

### Desucon
Desucon on ympärivuorokautinen, pääsymaksullinen japanilaisen populaarikulttuurin harrastajatapahtuma. Tapahtuma on vuodesta 2016 eteenpäin K-18. Tapahtuma pidetään Lahden Sibeliustalossa kesäkuussa.

### Desucon Frostbite
Frostbite on ympärivuorokautinen, pääsymaksullinen sisartapahtuma Desuconille. Kuten Desucon, sen ikäraja on K-18. Tapahtuma pidetään Lahden Sibeliustalossa alkuvuodesta, tammi-helmikuussa.

### Dicecon
Dicecon on Raisiossa nuortenkeskus Nopassa vuodesta 2023 järjestetty con.

### FinFur Animus
FinFur Animus on Suomen furry-yhteisölle suunnattu vuosittainen tapahtuma, jota on järjestetty vuodesta 2015 alkaen. Tätä ennen vastaavanlainen tapahtuma tunnettiin nimellä "FinFur Summer Camp", jota järjestettiin vuodesta 2011 vuoteen 2013.

### Finncon
Finncon on suurin Suomessa järjestettävä science fiction- ja fantasiatapahtuma, ja samalla yksi Euroopan suurimmista alan tapahtumista. Tapahtuma on pääsymaksuton sekä ikärajaton, mutta joissain sen ohjelmanumeroissa saattaa olla sisällön laadun vuoksi ikäraja tai -suositus.

### Gingacon
Gingacon on erityisesti eläintarinoihin painottuva tapahtuma mangan, animen, cosplayn, pelien ja erilaisten tarinoiden ystäville. Tämä ikärajaton tapahtuma järjestettiin ensi kerran kesällä 2016 Tampereen Monitoimitalo 13:ssa Suomen Hopeanuoli-fanit ry:n toimesta. Hopeanuoli ja muu Ginga-saaga ovat Gingaconin kantava teema. Gingacon järjestettiin lisäksi vuosina 2017 (Tampere), 2018 (Kotka) ja 2019 (Järvenpää). Vuonna 2020 Gingaconia ei järjestetty, mutta siitä eteenpäin con on taas palannut. 

### Hellocon
Hellocon Helsinki Lolita Convention on Pohjoismaiden suurin lolita-tapahtuma, jota on järjestetty Helsingissä, Turussa ja Tampereella. Järjestäjänä toimii Hellocon ry. Ohjelma koostuu pelkästään lolita-aiheisesta ohjelmasta, kuten muotinäytöksistä, luennoista ja pajoista.

### Hypecon
HypeCon on Hyvinkäällä vuosittain järjestettävä pääsymaksuton, ikärajaton ja ilmainen anime-, manga- ja pelitapahtuma. Tapahtumaa järjestää Hyvinkään nuorisopalvelut.

### Kemin mangapäivä
Kemin mangapäiviä on järjestettu vuosina 2006-2012. Pitkän tauon jälkeen tapahtuma palasi maaliskuussa 2025 Kemin kulttuurikeskukselle. Tapahtumaa järjestää Kemin lastenkulttuurikeskus ja Kemin kaupunginkirjasto.

### Kitsunecon
Kitsunecon on syksyisin Kaarina-talossa järjestettävä kirjasto-con. Tapahtumaa on järjestetty vuodesta 2018 lähtien. 

### KoaCon
KoaCon on Kokkolassa järjestettävä cosplay-, anime- ja pelitapahtuma, jonka tavoitteena on ehkäistä nuorten yksinäisyyttä ja syrjäytymistä. Se järjestettiin ensimmäisen kerran vuonna 2025.

### Kotae Expo
Kotae Expo on vapaaehtoisvoimin järjestettävä japanilaiseen ja korealaiseen populaarikulttuuriin keskittyvä suurtapahtuma Tampereella. Tapahtuma järjestettiin ensimmäisen kerran kesäkuussa 2024.

### Kummacon
Kummacon on Oulussa järjestettävä kirjallisuus- ja populaarikulttuuritapahtuma. Ensimmäinen Kummacon järjestettiin vuonna 2015. Tapahtuman järjestää elokuvakollektiivi Studio Korppikela ry. Tapahtuma on ilmainen. 

### Lautapelaamaan
Lautapelaamaan on Suomen lautapeliseuran järjestämä lautapelitapahtuma Kaapelitehtaalla, Helsingissä.
Tapahtuman pääohjelmana on vapaa pelaaminen. Tapahtumaa on järjestetty vuodesta 2002 (aluksi nimellä Helcon) ja se on nykyään kaikille avoin ja maksuton.

### Lokacon
Lokacon on Jyväskylän Science Fiction seura 42:n järjestämä tapahtuma Jyväskylän pääkirjastossa. Tapahtumaa on järjestetty vuodesta 2011 ja se on kaikille avoin ja maksuton. Tapahtuma on aina vuoden 42. viikon lauantaina. Tästä on poikettu pari kertaa kun jokin pakottava syy on vaatinut tapahtuman siirtämistä.

### Maracon
Maracon on ilmainen, viikonlopun mittainen pelitapahtuma, joka järjestetään Oulussa neljä kertaa vuodessa. Ohjelmaan kuuluvat lauta-, kortti-, miniatyyri- ja pöytäroolipelit sekä mahdolliset paneelikeskustelut ja kilpailut. Tapahtuma on ilmainen ja avoin kaikille yli 18-vuotiaille, ja nuoremmille valvojan seurassa. Tapahtumat pidetään säännöllisesti tammi-, touko-, heinä- ja syyskuussa. Tapahtuman järjestää Oulun yliopiston roolipeliseura CRYO ry.

### Matsucon
Matsucon (, suom. ”mänty”) on japanilaiseen populaarikulttuuriin keskittyvä tapahtuma Oulussa. Ensimmäinen Matsucon järjestettiin Oulun Pohjankartanolla 4.-5.5.2017. Vuonna 2025 juhlittiin järjestävän yhdistyksen 10-vuotissyntymäpäiviä, jolloin con myös myi ensimmäisen kerran loppuun.

### Mericon
Mericon on Rauman pääkirjastossa pidettävä anime- ja cosplay-aiheinen tapahtuma. Se pidettiin ensimmäisen kerran elokuussa 2023.

### Minicon
Minicon on tamperelainen con jota on järjestetty vuodesta 2021.

### Mini-MaunuCon
Mini-MaunuCon on Helsingissä Maunula-talossa järjestettävä con, joka järjestettiin ensimmäisen kerran vuonna 2025.

### Mizumicon ja Mizumicon Kori
Mizumiconin ideana on yhdistää cosplay, taide, hyvinvointi ja Japanin inspiroima con-kulttuuri. Mizumicon Kori on talvitapahtuma ja se järjestettiin ensimmäisen kerran joulukuussa 2025, Mizumicon taas kesällä 2026. Tapahtuma järjestetään Peurungan kylpylässä. 

### Museocon
Museocon on Tampereella museokeskus Vapriikissa vuodesta 2018 lähtien järjestetty con.

### Nekocon
Nekocon on viikonlopun kestävä japanilaiseen pop-kulttuuriin ja peleihin keskittynyt tapahtuma, jota järjestetään Kuopiossa. Tapahtuma oli pitkään tauolla ja se järjestettiin uudelleen vuoden 2019 heinäkuussa. Myöhemmin tapahtumatilat ovat laajentuneet viereiseen Taidelukio Lumitiin.

Ensimmäinen Nekocon järjestettiin vuonna 2006. Nekoconin erikoisuus on sinfoninen animekonsertti. Nekoconin alla järjestetään myös Konekoconia. 

### Nezumicon

Nezumicon on yksipäiväinen animeen ja cosplayhin keskittynyt tapahtuma, joka järjestetään vuosittain Helsingissä Malmitalossa. Tapahtuma järjestettiin ensimmäisen kerran vuonna 2023.

### Nippori
Porissa syys- ja lokakuun vaihteessa järjestettävä manga- ja animetapahtuma. Nipporia on järjestetty vuodesta 2010 lähtien pääasiassa Porin kaupunginkirjaston, Porin nuorisotoimen, Porin lastenkulttuurikeskuksen sekä Jinsei ry:n toimesta. Vuonna 2026 tapahtuman tilat vaihtuvat keskustaan ja ajankohta syksyltä keväälle

### Poniconi
Poniconi on Espoon Museo Leikissä järjestettävä My Little Pony - sarjan faneille tarkoitettu pääsymaksullinen tapahtuma. Se järjestettiin ensimmäisen kerran
syyskuussa 2023. Ohjelmaan kuuluu muun muassa cosplay-kisa, keskustelu- ja puheohjelmaa sekä poniaiheinen pakopeli.

### Popcult Helsinki
Popcult Helsinki on Helsingissä järjestettävä con, joka on erikoistunut länsimaalaisiin elokuviin, sarjakuviin ja tv-sarjoihin. Popcult Helsingillä on myös pienempiä oheistapahtumia, kuten ensimmäistä kertaa kesäkuussa 2014 järjestetty nörttiklubi Popcult Nights ja lokakuussa 2014 järjestetty fanikulttuuriin erikoistunut Popcult Day.

Popcultia järjestettiin vuosina 2014-2019 ja tauon jälkeen uudelleen 2024 Popcult Dayna ja Nightsina.

### Pörröcon
Pörröcon on Harrastusseura Revontulen järjestämä tapahtuma, joka on suunnattu fursuit-harrastajille ja eläintarinoiden ystäville. Se järjestettiin vuonna 2024 Järvenpäässä.

### Ropecon
Ropecon on pääsymaksullinen, kolme päivää kestävä, Suomen suurin ja vanhin roolipelitapahtuma. Ohjelmaan kuuluvat pöytäroolipelien ja larppien lisäksi luennot, paneelikeskustelut ja työpajat sekä kortti- lauta- ja miniatyyripelit. Tapahtuman painopiste on hyvin esillä olevan pelaamisen ohella myös laajassa puheohjelmassa. Ropeconissa järjestetään lukuisia suomenmestaruusturnauksia muun muassa keräilykorttipeleissä, lautapeleissä ja bofferi- eli pehmomiekkailussa. Tapahtuma pidetään heinä-elokuussa.

### Shumicon
Shumicon on helsinkiläinen kulttuuritapahtuma, jonka pääpainona on cosplayharrastus. Ensimmäinen Shumicon pidettiin lokakuussa 2023 Itäkeskuksessa. Shumicon 2025 järjestetään toukokuussa. Shumicon järjestää myös pienimuotoisempaa myyntitapahtuma Shumicon Shoppua.

### Solmukohta
Solmukohta (ruots. Knutpunkt, norj. Knutepunkt, tansk. Knudepunkt) on yhteispohjoismainen live-roolipelejä käsittelevä tapahtuma ja konferenssi. Ohjelmaan kuuluvat larppien lisäksi luennot, paneelikeskustelut ja työpajat sekä muihin harrastajiin tutustuminen. Solmukohta on järjestetty vuosittain 1997 lähtien kiertävällä vuorolla kaikissa Pohjoismaisissa Islantia lukuun ottamatta.

### Tampere Kuplii
Tampere Kuplii on vuodesta 2007 Tampereella järjestetty sarjakuvafestivaali, jossa on mukana myös cosplaytapahtuma ja AMV-kisa. Vuonna 2026 tapahtuma laajentaa tiloja Tampereen yliopiston keskustakampuksen päätaloon suuren kävijämäärän ja kysynnän vuoksi.

### Terucon
Terucon järjestetään Rovaniemellä. Northern Lights Anime Party vaihtoi nimensä Teruconiksi vuonna 2024. Ennen nimenvaihdosta tapahtuma järjestettiin 2023-2024, ja ensimmäinen Terucon vuonna 2025. Tapahtuma on pääsymaksuton ja ikärajaton.

### Tracon
Tracon on teemallinen ja pääsymaksullinen roolipeli- sekä japanilaisen populaarikulttuurin harrastajatapahtuma. Tapahtuma on ikärajaton, mutta joissain sen ohjelmanumeroissa saattaa olla sisällön laadun vuoksi ikäraja tai -suositus. Tapahtuma pidetään Tampere-talossa syyskuussa ja se on laajentanut ohjelmaa viereiseen Sorsapuistoon, joka on pääsymaksuton.

### Tracon Hitpoint
Tracon Hitpoint on marraskuussa 2015 ensimmäisen kerran järjestetty erilaisiin roolipeleihin ja lautapeleihin keskittynyt con Tammerkosken koulutalolla, sittemmin Tampere-talolla. Vuonna 2025 ja 2026 Hitpoint on tauolla järjestäjäpulan vuoksi.

### Tubecon
Tubecon on pääsymaksullinen YouTube-videoita tekeville ja niitä katsoville suunnattu harrastajatapahtuma. Tapahtuma on ikärajaton ja se järjestettiin ensimmäisen kerran elokuussa 2014 Hartwall Arenalla. Vuonna 2016 Tubecon järjestettiin kaksipäiväisenä Hartwall-arenalla. Tapahtuma sisältää musiikkiesityksiä, videopeliturnauksia, paneelikeskusteluita sekä palkintogaalan, jossa palkitaan vuoden parhaat videoidentekijät.

### Ukicon
Ukicon on cosplay-tapahtuma Uudessakaupungissa, joka järjestettiin ensimmäisen kerran vuonna 2024.

### Urbanlan
Urbanlan on kerran vuodessa järjestettävä verkkopelitapahtuma Kokkolassa, joka pidettiin ensimmäistä kertaa vuonna 2008.

### Usagicon
Usagicon on japanilaisen populaarikulttuurin tapahtuma, joka järjestettiin ensimmäisen kerran Helsingin Suvilahdessa joulukuussa 2024. Tapahtuman ikäraja on 13 vuotta. 

### Wakaicon
Wakaicon on suomalainen Porvoossa järjestettävä con-tapahtuma Nuorisotila Zentrassa. Tapahtuma järjestetään ensimmäisen kerran 18.4.2026. 

### X-con
X-Con on liveroolipelien järjestäjille ja järjestämisestä kiinnostuneille tarkoitettu viikonlopun mittainen verkostoitumis- ja koulutustapahtuma, jota on järjestetty vuodesta 2012. Tapahtuman koulutuksesta ja ohjelmasta vastaa Illusia ry. Tapahtuma järjestetään Otavan opistolla, lähellä Mikkeliä.

### Yureicon
Ensimmäinen Yureicon järjestettiin 26.-27.10.2024 ja se on K18. Tapahtuma järjestettiin ensimmäistä kertaa Espoon Kulttuurikeskus Tapiolassa ja Yureiconin toiset iltabileet Aalto-yliopistolla Dipolissa. Tapahtuman järjestää Yureicon ry ja sillä on tavoite jäädä joka vuotuiseksi tapahtumaksi pääkaupunkiseudulle.

### Åcon
Åcon on pieni ahvenanmaalainen scifitapahtuma, jota on järjestetty vuodesta 2007. Tapahtuma on englanninkielinen.

## Lakkautetut conit

### Aicon
Aicon oli Hämeenlinnassa 2016 ja Helsingin Kulttuuritalolla 2018 järjestetty aasialaiseen muotiin ja musiikkiin keskittyvä tapahtuma. Vuoden 2018 tapahtumassa järjestettiin K-pop coveroinnin SM-kisat yhdessä XpressEvents ry:n kanssa. Tapahtuma ilmoitti lopettamisestaan toukokuussa 2020.

### Akicon
Akicon järjestettiin 19.-20.10.2019 Kokkolan Kampushallilla. Tapahtuma juhlisti luovuutta ja itseilmaisua.

### Animecon
Animecon oli ympärivuorokautinen, pääsymaksullinen harrastajatapahtuma. Tapahtuma oli ikärajaton, mutta joissain sen ohjelmanumeroissa saattoi olla sisällön laadun vuoksi ikäraja tai -suositus.
Perinteenä oli, että tapahtuman toteuttamisesta kiinnostunut taho pyytää oikeutta Animecon-nimen käyttöön ensimmäisen Animeconin järjestäjältä Turun Animeseuralta. Tapahtuma pidettiin heinä-elokuussa.
Vuoden 2018 jälkeen tapahtuma on jäänyt määrittelemättömälle tauolle.

### Animeseminaari
Animeseminaari oli maksuton anime- ja cosplay-aiheinen con Oulussa. Animeseminaaria järjestettiin Oulun pääkirjastossa sekä kulttuuritalo Valveella. Viimeisin seminaari järjestettiin 2019 Valveella.

### Arpacon
Arpacon oli Ropecon ry:n heinäkuussa 2009 ja toukokuussa 2010 järjestämä ilmainen tapahtuma roolipelaamisen aloittamisesta kiinnostuneille Dipolissa.

### Asicon
Asicon oli huhtikuussa 2018 järjestetty tapahtuma, joka yhdisti cosplayn ja tubemiitit. Tapahtuma järjestettiin tapahtumahotelli Tallukassa, Vääksyssä.

### Bakacon
BakaCon oli Suomessa Pieksämäellä vuosina 2009–2011 järjestetty con-tapahtuma, joka nimitti itseään Suomen ”tyhmimmäksi” coniksi (, suom. ”tyhmä”). Conin ohjelmisto painottui japanilaisen pop-kulttuurin harrastajille cosplayhin. Tapahtumaan kuului muiden Suomessa järjestettävien con-tapahtumien tapaan cosplay-kilpailuja, AMV-näytöksiä, luentoja, paneeleja, työpajoja, tanssi- ja rytmipelejä, sekä ikärajattomat iltajuhlat.

BakaCon 2012 peruttiin heikon lipunmyynnin vuoksi. Heikon myynnin syyksi epäiltiin tapahtumien päällekkäisyyttä Animeconin ja Kawaconin kanssa, sillä ne järjestettiin samassa kuussa.

### Chiisanacon
Chiisanacon oli Kouvolan Inkeroisessa järjestetty cosplay- ja populaarikulttuuritapahtuma. Chiisanacon järjestettiin Kymenlaakson Opiston oppilaiden toimesta. Tapahtuma oli kertaluontoinen.

### Conklaavi
Conklaavi oli roolipelitapahtuma Turun yliopistolla. Sitä järjestettiin 1990-luvun lopulta vuoteen 2016.

### CosplayGaala
CosplayGaala oli cosplay-tapahtuma Helsingissä.

### GameXpo
GameXpo oli vuonna 2016 DigiExpon yhteydessä järjestettävä videopelitapahtuma, jossa oli mukana Cosvision RY:n järjestämät Cosplayn SM-kilpailut. Tapahtuma pidettiin viimeistä kertaa vuonna 2019 Helsingin Messukeskuksessa.

### K-CON Suomi
K-CON Suomi oli Suomen ensimmäinen koko päivän mittainen korealaiseen populaarikulttuuriin keskittyvä tapahtuma. Se järjestettiin kahdesti Turussa, ja vuonna 2017 tapahtuma siirtyi Tampereelle. Tapahtuman järjestämisestä vastasi K-pop Suomi ry. Vuonna 2025 nimi muuttui Chinguconiksi. 

### Kazecon
Kazecon oli Raahessa järjestettävä con. Tapahtumaa järjesti Raahen nuorisotoimi yhdessä paikallisten nuorten kanssa. Kazecon järjestettiin 24.8.2019, 29.11.2020, 22.1.2022 ja 14.10.2023 joka jäi viimeiseksi. Vuoden 2024 con oli tarkoitus järjestää 19.10.2024, mutta se peruttiin syyskuussa.

### Katsudocon
Katsudocon oli Jyväskylässä järjestettävä cosplay-, ja populaarikulttuuritapahtuma. Con tunnettiin kauppakeskusconina ja se järjestettiin viimeksi vuonna 2013. Tapahtuma oli ilmainen.

### Kawacon
Kawacon oli Joensuussa järjestettävä japanilaisen populaarikulttuurin tapahtuma. Sitä järjestettiin vuosittain vuodesta 2011 vuoteen 2017. Vuodesta 2013 asti Kawaconissa oli myös peliohjelmaa sisältävä Kawaplay. Tapahtuma oli ikärajaton.

### Kibecon
Kibecon (, suom. ”leppävaara?”) oli Espoossa kauppakeskus Sellon kirjastossa järjestettävä con. Tapahtuma järjestettiin ensimmäisen kerran vuonna 2018. Vuonna 2024 järjestäjät ilmoittivat, ettei seuraavaa tapahtumaa ole enää suunnitteilla.

### Kikucon
Kikucon eli Kirsikankukkacon oli Turussa Hanamin aikaan toukokuussa järjestettävä mangaan, animeen sekä muihin Japaniin liittyviin harrastuksiin, kuten kendoon keskittynyt con. Tapahtuma oli suunnattu nuorille.

### Kishicon
Pääsymaksuton yksipäiväinen Kishicon Lite järjestettiin 19.10.2019 Jyväskylän Veturitalleilla.
Tapahtuma keskittyi länsimaalaiseen sekä itämaiseen populaarikulttuuriin ja soveltui hyvin aloittelijoille sekä jo coni-konkareille.

### Kitacon
Kitaconia järjestettiin vuosittain Kemissä, ja se oli Suomen toiseksi pohjoisin con-tapahtuma. Sen pääpaino oli animessa ja mangassa, mutta oli mukana myös video- ja roolipelejä. Tapahtuma oli ikärajaton ja ilmainen. Tapahtumaa järjesti Kemin nuorisotoimi. Viimeisin Kitacon järjestettiin vuonna 2016.

### Kokkocon
Kokkocon oli Kokkolassa järjestettävä cosplay-, ja populaarikulttuuritapahtuma. Vuodesta 2018 eteenpäin Kokkocon on jäänyt tauolle.

### Kosucon
Kosucon oli Jyväskylässä järjestettävä cosplay- ja populaarikulttuuritapahtuma. Tapahtuma järjestettiin viimeksi vuonna 2015.

### Kumakumacon
Kumakumacon on Kouvolassa järjestettävä anime, manga- ja cosplay-tapahtuma. Kumakumacon järjestettiin ensimmäistä kertaa vuonna 2016, toisen kerran 2017 ja taas 2019. Vuonna 2018 tapahtuma piti taukoa. Tapahtuma on kaksipäiväinen ja ilmainen, mutta 2019 Kumakumacon kesti vain päivän. Viimeinen Kumakumacon järjestettiin vuonna 2019, ja tapahtumaa ei enää järjestetä.

### Lapland FurMeet
Lapland FurMeet oli Rovaniemellä järjestettävä turritapahtuma, joka pidettiin vuosina 2022 ja 2023. Tapahtumaan oli ilmainen pääsy kaikenikäisille.

### Lakeuscon
Lakeuscon oli cosplay-tapahtuma Etelä-Pohjanmaalla.

### Luminyrkki
Luminyrkki oli Porissa järjestettävä taistelupelitapahtuma, joka järjestettiin viimeisen kerran 2017. Tapahtumassa pelattin miniatyyri-, lauta- ja korttipelejä.

### Mimicon
Mimicon oli Mikkelissä touko-kesäkuussa järjestettävä kaksipäiväinen animen, mangan ja japanilaisen populaarikulttuurin con. Mimiconia järjestettiin vuosina 2013-2018. Vuonna 2019 tapahtuma jäi tauolle ja 2020 maaliskuussa se lopetti toimintansa kokonaan. 

### Moricon
Moricon järjestettiin 8.-10.3.2013 Paltamon nuorisotiloissa. Tapahtuma oli ilmainen.

### Mushucon
Ensimmäinen Mushucon järjestettiin Rovaniemellä elokuussa 2016, toinen keväällä 2017 ja kolmas keväällä 2018. Vuonna 2019 Mushuconi oli tauolla, mutta tapahtuma palasi Rovaniemelle 25.4.2020. Tapahtuma oli Suomen pohjoisin con. Se oli yksipäiväinen japanilaiseen pop-kulttuuriin, peleihin ja K-poppiin keskittyvä tapahtum jonne oli ilmainen sisäänpääsy.

Tapahtuman virallisen Instagram-tilin kuvauksessa mainitaan tapahtuman olevan epä-aktiivinen. Tilin viimeinen julkaisu oli 21.9.2022.

### Pandacon
Pandacon-fantasiatapahtuma järjestettiin Ähtärin Liikuntahallilla ja Pirkanlinnan kulttuurikeskuksessa 28. syyskuuta 2019. Pandacon oli tapahtuma animesta, mangasta, fantasiakirjallisuudesta, leffoista sekä peleistä kiinnostuneille.

### Pelipäivä 2.0
Pelipäivä 2.0 on animen, cosplayn ja erilaisten pelien ympärille rakennettu pääsymaksuton koko perheen tapahtuma. Paikalla on mm. peliesittelijöitä, tuotemyyjiä sekä käsityöläisiä. Tapahtumassa on ohjelmaa eri ikäisille cosplay-kilpailusta boffermiekkailuun. 

Pelipäivä 2.0 -tapahtuma järjestettiin Lohjalla Harjulassa 4.11.2017. 

### ReCon
ReCon oli pääsymaksuton, japanilaisuuteen, anime-kulttuuriin ja cosplayhin keskittynyt tapahtuma, joka järjestettiin Vantaalla Rekolan kirkossa vuonna 2024.

### Shirocon
Shirocon oli pääsymaksuton, cosplayhin ja japanilaiseen pop-kulttuuriin keskittynyt tapahtuma, joka järjestettiin Savonlinnassa 2012.

### Terracon
Terracon oli Turussa järjestettävä anime- ja populaarikulttuuriin liittyvä tapahtuma. Se järjestettiin ensimmäisen kerran vuonna 2014. Tapahtuma oli pitkään tauolla, kunnes se palasi vuonna 2023 ja jäi uudelleen tauolle. 

### Tsukicon
Tsukicon oli vuonna 2009 järjestetty anime-tapahtuma, joka pidettiin Helsingissä kulttuuriareena Gloriassa.

### Turconen
Turconen oli vuoteen 2014 asti järjestetty science fiction -yleisötapahtuma Turun kaupunginkirjastossa.

### Tylycon
Tylycon oli yksipäiväinen, Harry Potter-aiheinen tapahtuma, joka järjestettiin vuonna 2017 Helsingissä.

### Valocon
Valocon oli Maahinkainen ry:n järjestämä roolipelitapahtuma Jyväskylässä, joka järjestettiin viimeisen kerran 2019.

### Wakamonocon
Wakamonocon järjestettiin ensimmäisen kerran vuonna 2016 Lahden Kasi-salilla. Tapahtuma päätettiin järjestää, jotta Lahdessa olisi oma ikärajaton tapahtuma Desuconin muuttuessa ikärajalliseksi. Tapahtumaa järjestettiin yhdessä Lahden pääkirjaston, Lahden nuorisopalveluiden ja Lase ry:n kanssa. Tapahtuma oli viikonlopun kestävä sekä yksipäiväinen. Viimeksi tapahtuma järjestettiin marraskuussa 2017.

### Worldcon
Worldcon on kansainvälinen, maailman vanhin scifitapahtuma, joka järjestettiin Helsingissä vuonna 2017. Tilana toimi Messukeskus.

### Wähäcon
Wähäcon on suomalainen freeform-roolipelitapahtuma Muuramen Wähälahden tilalla, Jyväskylän kupeessa. Se järjestettiin viimeisen kerran 2020.

### Yamacon
Yamacon järjestettiin lokakuussa 2012 Helsingin Glorialla. Sen järjesti helsinkiläinen animeseura Yama, tarkoituksenaan saada Helsingille oma pysyvä ja säännöllinen animetapahtuma.

### Yukicon
Yukicon oli kaikenikäisille suunnattu pääsymaksullinen anime- ja videopelitapahtuma. Tapahtuma pidettiin viimeisen kerran helmikuussa 2018 Helsingin Messukeskuksen Kokoustamossa.
Yukicon ilmoitti lopettamisestaan toukokuussa 2019.

Vuoden 2017 tapahtuman yhteydessä oli tarkoitus järjestää myös Pyrycon, mutta se peruutettiin.

## Lähteet